गाजियाबाद के जयपुरिया मॉल में लगी भीषण आग, दमकल विभाग ने किया काबू
गाजियाबाद के इंदिरापुरम स्थित जयपुरिया मॉल में भीषण आग लग गई। मौके पर पहुंची दमकल विभाग की टीम ने कड़ी मशक्कत से आग पर काबू पाया।
गाजियाबाद: गाजियाबाद के इंदिरापुरम स्थित जयपुरिया मॉल में भीषण आग लग गई। मौके पर पहुंची दमकल विभाग की टीम ने कड़ी मशक्कत से आग पर काबू पाया। आग में किसी के झुलसने की कोई जानकारी नहीं है। लेकिन, आग बहुत भीषण थी। मॉल के दूसरे फ्लोर पर आग लगी थी, जिसकी सूचना मिलते ही दमकल विभाग की टीम मौके पर पहुंच गई।मौके पर पहुंची दमकल की गाड़ियों ने आग कड़ी मेहनत से आग को काबू में किया। इससे पहले ही मॉल को खाली करा लिया गया था। आग लगने से इलाके में अफरा-तफरी मची थी। दरअसल, मॉल के दूसरे फ्लोर पर लगी आग देखते ही देखते भीषण हो गई थी। आग लगने का कारण शॉर्ट सर्किट बताया जा रहा है।आग लगने की घटना के बाद मॉल के पास बड़ी संख्या में लोग जमा हो गए। सीएफओ सुनील सिंह के अनुसार, मॉल की दूसरी मंजिल पर स्थित गोल्डन कैसल हॉल की ओपनिंग के दौरान शॉर्ट सर्किट से आग लगी। वहां आग बढ़ाने का काफी सामान था, ऐसे में आग ने भयानक रूप ले लिया। आग करीब तीन बजकर 40 मिनट पर लगी।